5 November 25 Oktober 14 Oktober 3 Oktober 23 September 12 September
Fikh beskryf in besonderhede die manier waarop die hadj-rituele uitgevoer moet word en pelgrims volg gewoonlik handleidings en gidse om dit reg te doen. In die uitvoering van die rituele volg die pelgrims nie net die voorbeeld van Mohammed nie, maar vier hulle ook gebeure wat met Abraham verbind word.
Wanneer die pelgrims die regte mikat of pelgrimsgrens bereik (afhangend van waar hulle kom), gaan hulle ’n gewyde toestand in. Dit behels die dra van twee wit naatlose stukke materiaal vir mans – met die een om die middel gebind en wat tot onder die knie afhang, en die ander om die linkerskouer gedrapeer en aan die regterkant vasgemaak; die dra van vroueklere wat voldoen aan die Islamitiese kode vir openbare drag, met die hande en gesig onbedek; reiniging; die verklaring van die voorneme om die pelgrimstog af te lê en hom- of haarself te weerhou van sekere dade.
Vroue se gesig moet onbedek wees. ’n Boerka of nikab is verbode, maar ’n hijab en doepatta is verpligtend. Hulle moet beskeie lyk en mag nie grimering of parfuum dra nie.
Die bedoeling van die ihram is dat alle pelgrims gelyk is voor God: daar is geen onderskeid tussen ryk en arm nie.
Die tawaf-ritueel behels dat sewe keer antikloksgewys om die Kaäba geloop word. Wanneer pelgrims by Al-Masdjid al-Haram aankom, voer hulle ’n eerste tawaf uit as deel van die verwelkomingseremonie. Tydens die tawaf sluit pelgrims ook Hateem in: ’n gebied noord van die Kaäba. Elke omsirkeling begin met die soen of aanraking van die Swart Steen (al-Ḥajar al-Aswad). Wanneer dit nie moontlik is nie weens die groot skare, kan daar met elke omsirkeling met die hand na die Swart Steen gewys word. Pelgrims mag nie eet nie, maar wel water drink om dehidrasie te voorkom. Mans word aangemoedig om die eerste drie omsirkelings vinnig af te lê en die laaste vier teen ’n meer gemaklike pas.
Nadat sewe keer om die Kaäba geloop is, volg twee gebede by die Plek van Abraham (Maqām Ibrāhīm), ’n plek in die moskee naby die Kaäba. Die gebede kan egter, weer eens vanweë die groot skare, elders in die moskee plaasvind. Ná die gebede drink pelgrims water uit die Zamzam-put, wat oral in die moskee beskikbaar is.
Tawaf word gevolg deur saj, die loop of hardloop (sewe keer) tussen die heuwels Safa en Marwa, wat naby die Kaäba geleë is. Dit was voorheen in die ope lug, maar is deesdae heeltemal onderdak. Pelgrims word aangeraai om te loop, maar hulle kan ook hardloop. Daar is ook ’n laan vir gestremdes. Ná saj skeer die mans hul hare en vroue knip gewoonlik ’n stuk van hul hare af. Dit voltooi die oemra.
Ná die oggendgebed op 8 Dhu'l Hidjdja beweeg die pelgrims na Mina, waar hulle die hele dag deurbring en noen-, namiddag-, aand- en naggebede doen. Die volgende dag verlaat hulle Mina ná die oggendgebed en beweeg na Arafat.
Dié dag is die Dag van Arafat; dit is die heiligste dag in die Islam en bekend as die Dag van die Hadj. Dit is sowat 70 dae ná die einde van die maand Ramadan en ’n dag voor die heilige fees Eid-oel-Adha. Moslems glo ’n deel van die Koran se inhoud wat aangekondig het die godsdiens van Islam is vervolmaak, is op dié dag onthul.
Op die oggend van 9 Dhu'l Hidjdja kom die pelgrims by Arafat aan – ’n droë stuk grond sowat 20 km oos van Mekka. Hier bid hulle, toon berou en doen boete oor hul sondes van die verlede, en vra genade by Allah. Hulle luister ook na preke deur Islamitiese geleerdes vanaf Berg Arafat (Jabal ‘Arafah), waar Mohammed na berig word sy laaste preek gelewer het. Dit duur van die middag tot met sonsondergang en is een van die belangrikste rituele van die hadj. ’n Pelgrim se hadj word as ongeldig beskou as hy nie die middag op Arafat deurgebring het nie. Dit dui op die belangrikheid daarvan om deur Allah vergewe te word.
’n Toneel by Moezdalifa.
Pelgrims moet na Moezdalifa vertrek ná sonsondergang, maar sonder om die aandgebed te doen. Moezdalifa is ’n gebied tussen Arafat en Mina. Wanneer hulle daar aankom, doen pelgrims die aand- en naggebed tegelykertyd en bring die nag daar deur onder die ope lug. Hulle maak ook klippies bymekaar vir die volgende dag se steniging van die duiwel.
Wanneer hulle terug is in Mina, voer die pelgrims ’n simboliese steniging van die duiwel (Ramī al-djamarāt) uit deur van sonsopkoms tot sonsondergang sewe klippies na die grootste van die drie pilare (djamarat) te gooi. Hulle gooi nie dié dag klippe na die ander twee pilare nie. Die drie pilare verteenwoordig Satan.
Dit verteenwoordig ook die mens se wegbeweeg van sy self en die handeling om sy lae begeertes en wense te verwerp en hom aan God te onderwerp.
Die klippies kan vanaf die veelvlakkige Djamarat-brug of op die grondvlak gegooi word. Om veiligheidsredes is die pilare in 2004 deur lang mure vervang, waar die klippe opgevang word nadat hulle gegooi is; baie pelgrims het voorheen mense aan die oorkant per ongeluk raakgegooi.
Ná die steniging word diere geslag om die storie van Abraham en Ismael te gedenk. Tradisioneel het die pelgrims self diere geslag, maar vandag koop hulle ’n bewys in Mekka en die diere word dan op die 10de namens hulle geslag sonder dat hulle teenwoordig hoef te wees. Moderne slagplase verwerk die vleis en dit word na arm mense regoor die wêreld gestuur. Terselfdertyd offer Moslems regoor die wêreld diere tydens ’n driedaagse fees, Eid-oel-Adha.
Nadat ’n dier geslag is, volg nog ’n belangrike ritueel van die hadj: die skeer of knip van hare. Die mans skeer of knip hul hare op die dag van Eid al-Adha, en vroue knip die punte van hul hare af.
Op dieselfde of die volgende dag besoek pelgrims weer Al-Masdjid al-Haram in Mekka vir nog ’n tawaf, bekend as Tawaf al-Ifaada, ’n verpligte deel van die hadj. Dit simboliseer ’n haas om op God te reageer en liefde teenoor Hom te betoon. Die nag van die 10de word weer in Mina deurgebring.
Van die middag tot met sonsondergang gooi pelgrims weer klippe na elk van die drie pilare in Mina.
Op 12 Dhu'l Hidjdja volg dieselfde prosedure van die steniging van die duiwel. Pelgrims mag voor sonsondergang van Mina na Mekka reis.
As hulle nie op die 12de kon vertrek nie of self besluit het om langer te bly, moet die perlgrims weer die steniging van die duiwel uitvoer voordat hulle na Mekka terugkeer.
Hoewel dit nie deel van die hadj is nie, kan pelgrims nou na Medina en Al-Masdjid an-Nabawi (Moskee van die Profeet) reis. Laasgenoemde bevat Mohammed se graftombe. Die Quba-moskee en Moskee van die Twee Kieblas word ook gewoonlik besoek.
Belangrike kwessies soos huisvesting, vervoer, sanitasie en gesondheidsorg is grootliks verbeter deur die instelling van verskeie ontwikkelingsprogramme deur die regering, met die gevolg dat daar deesdae moderne geriewe is en verskeie rituele maklik uitgevoer kan word. Kwotas word dikwels vir verskillende lande vasgestel om die getal besoekers te beheer en veiligheidsmagte en kameras sorg vir algehele veiligheid tydens die hadj.
Verskeie instellings en regeringsprogramme soos hadj-subsisies help pelgrims hul koste dek.
Pelgrims reis gewoonlik in groepe na die hadj. In die vroeë 19de eeu is reise in karavane oor land onderneem, en later het hulle meestal met stoomskepe gereis. Dit het ’n tyd lank geduur tot lugvervoer die mees algemene manier van reis geword het; Egipte het in 1937 die eerste lugdiens vir hadj-reisigers ingestel.
Vandag bied baie reisagente en lugdienste hadj-pakkette aan wat reisreëlings en huisvesting insluit. Lughawens in Djedda en Medina het spesiale terminale vir pelgrims. Baie lughawens in ander lande het ook spesiale terminale wat die vertrek en terugkeer van pelgrims vergemaklik. Baie lugdienste het ekstra vlugte tydens die hadj om die groot getal pelgrims te akkommodeeer.
Die getal pelgrims het die afgelope jare geweldig toegeneem, en dit het gelei tot verskeie ongelukke en sterftes weens verdringing. Die eerste groot ongeluk in moderne tye het in 1990 plaasgevind, toe ’n toeloop in ’n tonnel by Medina die dood van 1 462 mense veroorsaak het. Daarna is verskeie skarebeheermaatreëls in werking gestel om veiligheid te verseker.
Weens die groot skares het party van die rituele meer simbolies geword. Dit is byvoorbeeld nie meer nodig om die Swart Steen te soen nie. Pelgrims kan bloot daarna wys in elke omsirkeling van die Kaäba. Die pilare vir die gooi van klippe is ook in 2004 verander in lang mure met plekke daaronder waar die die klippe opgevang word. Nog ’n voorbeeld is die offering van diere wat nou deur aangewese slagplase hanteer word sonder dat pelgrims self teenwoordig hoef te wees.
Vir 2016 se hadj het die Saoedi-regering ook elektroniese GPS-opsporingsarmbande beskikbaar gestel.
Ondanks dié veiligheidsmaatreëls kan voorvalle steeds voorkom tydens die hadj wanneer daar ’n toeloop is of platforms meegee onder die gewig van die baie besoekers. In 2015 het ’n toeloop die dood van 769 mense en die besering van 934 mense veroorsaak, volgens die Saoedi-owerhede. In ’n verslag van Associated Press is die dodetal op 1 470 geraam na aanleiding van amptelike verslae van ander lande, en dit maak dit die grootste sodanige ramp tot op datum.
Kommer is in 2013 en 2014 uitgespreek oor die verspreiding van Midde-Oosterse asemhalingsindroom weens die groot skares. Volgens die Saoedi-minister van gesondheid is geen gevalle van dié siekte nog onder pelgrims bespeur nie.
Die hadj het vir Moslems ’n godsdienstige sowel as sosiale betekenis. Buiten dat dit ’n godsdiensplig is, hou dit vir hulle ’n spirituele belang in wat hulle ’n geleentheid tot selfvernuwing gee. Die hadj dien as ’n herinnering aan die Oordeelsdag, wanneer mense voor God te staan sal kom. Hadit-geskrifte (aanhalings van Mohammed) lê klem op verskeie voordele wat ’n pelgrim geniet as hy die hadj suksesvol afgelê het.[nota 2] Ná hul terugkeer kan pelgrims die titel "Al-Hadji" voor hul naam skryf en word hulle met respek in die Moslemgemeenskap bejeën.
Islam-geleerdes meen egter die hadj behoort ’n aanduiding van ’n persoon se godsdiensverbintenis te wees en nie beskou te word as ’n meting van sy sosiale status nie. Die hadj bring Moslems van oor die hele wêreld bymekaar en verenig hulle ongeag hul ras, kleur en kultuur, en dit dien as ’n simbool van gelykheid.
Volgens ’n studie van 2008 oor die uitwerking van die deelname aan die hadj onder Islam-pelgrims word Moslemgemeenskappe positiewer en verdraagsamer ná die hadj. Die studie, met die titel Estimating the Impact of the Hajj: Religion and Tolerance in Islam's Global Gathering, wat in samewerking met die Harvard-universiteit se John F. Kennedy-regeringskool gedoen is, dui aan die hadj "verhoog die geloof in gelykheid en harmonie onder etniese groepe en Islamitiese seksies en lei tot gunstiger houdings jeens vroue, insluitende ’n groter aanvaarding van hul opvoeding en werkneming", en "hadji's glo meer geredelik in vrede, en in gelykheid en harmonie onder aanhangers van verskillende gelowe".
Daar was tienduisende pelgrims, van oor die hele wêreld. Hulle was van alle kleure, van blonde mense met blou oë tot swart Afrikane. Maar ons het almal aan dieselfde ritueel deelgeneem, en ’n gees van eenheid en broederskap ervaar wat my ondervindings in Amerika my laat glo het nooit kan bestaan tussen wit en nie-wit nie. Amerika behoort Islam te verstaan, want dit is die een geloof wat die rasseprobleem uit sy gemeenskap uitwis. Jy kan geskok wees dat ek dié woorde uiter. Maar wat ek op hierdie pelgrimstog gesien en ervaar het, het my oorreed om baie van my vorige gedagtepatrone te wysig.
Daar was die afgelope 92 jaar ’n aansienlike toename in die getal pelgrims, en die getal buitelandse pelgrims het met sowat 2 824 persent toegeneem, van 58 584 in 1920 tot 1 752 932 in 2012. Vanweë ontwikkelings en uitbreidings by Al-Masdjid al-Haram het die Saoedi-regering die getal pelgrims in 2013 beperk. Die getalle het sedert 1920 soos volg toegeneem:
1920 1338 58 584
1921 1339 57 255
1922 1340 56 319
1995 1415 910 157
1996 1416 784 769 1 080 465 1 865 234
1997 1417 774 260 1 168 591 1 942 851
1998 1418 699 770 1 132 344 1 832 114
2000 1420 466 430 1 267 355 1 733 785
2001 1421 440 808 1 363 992 1 804 800
2003 1423 493 230 1 431 012 1 924 242
2004 1424 473 004 1 419 706 1 892 710
2005 1425 (sowat) 1 030 000 1 534 769 (sowat) 2 560 000
2006 1426 573 147 1 557 447 2 130 594
2006 1427 724 229 1 654 407 2 378 636
2007 1428 746 511 1 707 814 2 454 325
2008 1429 1 729 841
2009 1430 154 000 1 613 000 2 521 000
2010 1431 989 798 1 799 601 2 854 345
2011 1432 1 099 522 1 828 195 2 927 717
2012 1433 1 408 641 1 752 932 3 161 573
2013 1434 (sowat) 700 000 1 379 531 (sowat) 2 061 573
2014 1435 (sowat) 700 000 1 389 053 (sowat) 2 089 053
2015 1436 (sowat) 615 059 1 384 941 (sowat) 2 000 000
2016 1437 (sowat) 537 537 1 325 372 (sowat) 2 000 000
↑ Berkley Center for Religion, Peace, and World Affairs - Islam Sien "Islamic Practices"
↑ Mosher, Lucinda (2005). Praying: The Rituals of Faith. Church Publishing, Inc.. p. 155. ISBN 9781596270169.
↑ "Ihram - Summary". Hajj Portal. Verkry op 20 November 2013.
↑ Karen Armstrong (2002). Islam: A Short History, Hersien, Modern Library Chronicles, Modern Library. p. 10–12. ISBN 0-8129-6618-X.
↑ 11,0 11,1 11,2 11,3 11,4 Anisa Mehdi; John Bredar (2003). "Inside Makkah" (video documentary)|format= requires |url= (help). National Geographic Society.
↑ 12,0 12,1 "Eid ul Adha". BBC. 7 September 2009. Verkry op 30 Desember 2012.
↑ Muhammad Husayn Haykal (1994). The Life of Muhammad. The Other Press. p. 29. ISBN 9789839154177.
↑ 15,0 15,1 Peters, F. E. (1994). The Hajj: The Muslim Pilgrimage to Mecca and the Holy Places. New Jersey: Princeton University Press. p. 4–7. ISBN 0-691-02120-1.
↑ Al Mubarakpuri, Safi ur Rahman (2002). “Religions of the Arabs”, The Sealed Nectar: Biography of the Noble Prophet. Darussalam. p. 45. ISBN 9960-899-55-1. Besoek op 6 Oktober 2014.
↑ Husayn Haykal, Muhammad (2008). The Life of Muhammad. Selangor: Islamic Book Trust. p. 439–40. ISBN 978-983-9154-17-7.
↑ 21,0 21,1 21,2 Singer, Amy (2002), Constructing Ottoman Beneficence: An Imperial Soup Kitchen in Jerusalem, SUNY Press, p. 141, ISBN 9780791453513, https://books.google.com/books?id=zHBHBTNwBQoC&pg=PA141&dq=Amir+al+hajj+Ottoman&hl=en&sa=X&ei=-ruVVb73G4GbNszmgYgG&ved=0CEQQ6AEwBA#v=onepage&q=Amir%20al%20hajj%20Ottoman&f=false
↑ 22,0 22,1 Phillipp, Thomas (1998), The Mamluks in Egyptian Politics and Society, Cambridge University Press, pp. 102–104, ISBN 9780521591157, https://books.google.com/books?id=WoPF9T4ZiWsC&pg=PA102&dq=Amir+al+hajj&hl=en&sa=X&ei=3ruVVZSAN4mnNp_UgpAE&ved=0CCwQ6AEwAA#v=onepage&q=Amir%20hajj&f=false
↑ 24,0 24,1 24,2 24,3 (2001) Tourism and the Less Developed World: Issues and Case Studies. CABI. p. 156. ISBN 9780851994338. Besoek op 6 Oktober 2014.
↑ 25,0 25,1 Reynolds, Gabriel Said (2012). The Emergence of Islam: Classical Traditions in Contemporary Perspective. Fortress Press. p. 33. ISBN 9781451408126. Besoek op 15 November 2014.
↑ (2008) Caring for Muslim Patients. Radcliffe Publishing. p. 95. ISBN 9781857758122. Besoek op 15 November 2014.
↑ "Principal Islamic Days of Observance according to Umm al-Qura Calendar". The Umm al-Qura Calendar of Saudi Arabia. 2014. Verkry op 24 November 2014.
↑ "Hajj celebrated by Muslims in Mecca - video". The Guardian. 15 Oktober 2013. Verkry op 16 November 2014.
↑ "Hajj today". The Daily Star. 14 Oktober 2013. Verkry op 16 November 2014.
↑ "Islamic State militants are enemies of humanity: Saudi Grand Mufti". Dawn. 3 Oktober 2014. Verkry op 16 November 2014.
↑ 32,0 32,1 "Hajj Performed: 2 million pilgrims pray for world peace". The Daily Star. 24 September 2015. Verkry op 26 September 2015.
↑ 35,0 35,1 Neusner, Jacob (2000). World Religions in America: An Introduction. Westminster John Knox Press. p. 178. ISBN 9780664258399. Besoek op 6 Oktober 2014.
↑ 36,0 36,1 36,2 Mohamed, Mamdouh N. (1996). Hajj to Umrah: From A to Z. Amana Publications. ISBN 0-915957-54-X.
↑ 38,0 38,1 Long, Matthew (2011). Islamic Beliefs, Practices, and Cultures. Marshall Cavendish Corporation. p. 89. ISBN 978-0-7614-7926-0. Besoek op 2 September 2014.
↑ 40,0 40,1 40,2 Long, David E. (1979). The Hajj Today: A Survey of the Contemporary Pilgrimage to Makkah. SUNY Press. p. 17. ISBN 9780873953825.
↑ 41,0 41,1 (2014) Perspectives in Religious Studies: Volume III. Ibadan: HEBN Publishers Plc. p. 401. ISBN 9789780814472.
↑ "Pilgrims complain of Zamzam water shortage in Makkah". Arab News. 7 Julie 2014. Verkry op 7 September 2014.
↑ 43,0 43,1 43,2 43,3 "Hajj". Royal Embassy of Saudi Arabia. Verkry op 12 Augustus 2014.
↑ 44,0 44,1 (2014) Perspectives in Religious Studies: Volume III. Ibadan: HEBN Publishers Plc. p. 403. ISBN 9789780814472.
↑ Hilleary, Cecily. "Muslims Mark Most Important Day of Hajj in Saudi Arabia".
↑ DAVID BENTLEY. "Eid al-Adha 2016 - What is the Day of Arafah before the Eid celebrations and why is it so important?". birminghammail.co.uk. Verkry op 11 September 2016.
↑ 47,0 47,1 47,2 Long, David E. (1979). The Hajj Today: A Survey of the Contemporary Pilgrimage to Makkah. p. 19. ISBN 0-87395-382-7.
↑ 50,0 50,1 50,2 50,3 al-Hasani, Abu Qanit al-Sharif (2009). The Guiding Helper: Main Text and Explanatory Notes. Lulu.com. p. 220. ISBN 9781445237916.
↑ "easyhajj.co.uk". easyhajj.co.uk. Geargiveer vanaf die oorspronklike op 11 Augustus 2011. Verkry op 19 Desember 2011.
↑ 54,0 54,1 (2011) Islamic Beliefs, Practices, and Cultures. Marshall Cavendish Corporation. p. 90. ISBN 978-0-7614-7926-0. Besoek op 2 September 2014.
↑ 55,0 55,1 (2008) Large-Scale Disasters: Prediction, Control, and Mitigation. Cambridge University Press. p. 54. ISBN 9781139472296. Besoek op 13 Januarie 2015.
↑ 56,0 56,1 "Hajj: pilgrimage to Mecca". BBC. 8 September 2009. Verkry op 6 Oktober 2014.
↑ 57,0 57,1 Long (1979). The Hajj Today: A Survey of the Contemporary Pilgrimage to Makkah. p. 21. ISBN 0-87395-382-7.
↑ Norani Noridin. A life that matters: a spiritual experience. The Other Press. p. 32. ISBN 9789675062025.
↑ "Dhaka seeks reconsidering 20pc cut in Hajj pilgrims quota". The Daily Star. 19 Februarie 2014. Verkry op 2 September 2014.
↑ "Hajj pilgrimage 2011: by numbers". Telegraph. 3 November 2011. Verkry op 1 September 2014.
↑ Elfenbein, Caleb Heart Iyer (2008). Differentiating Islam: Colonialism, Sayyid Qutb, and Religious Transformation in Modern Egypt. ProQuest. p. 209. ISBN 9780549987710. Besoek op 29 Augustus 2014.
↑ (2001) Tourism and the Less Developed World: Issues and Case Studies. CABI. p. 157. ISBN 9780851994338. Besoek op 29 Augustus 2014.
↑ 67,0 67,1 "Air Travel". Royal Embassy of Saudi Arabia. 2013. Verkry op 29 Augustus 2014.
↑ "Pilgrims Start Arriving From India, Pakistan as Haj Terminal Is Officially Opened". Arab News. Verkry op 26 Februarie 2013.
↑ "New Delhi Indira Gandhi International Airport (DEL) Information". World Guides. TravelSmart Ltd. 2014. Verkry op 29 Augustus 2014.
↑ "Glance at major hajj-related incidents in Saudi Arabia". Associated Press. 11 September 2015. Geargiveer vanaf die oorspronklike op 10 Oktober 2015. Verkry op 10 Oktober 2015.
↑ "Rituals of Haj Sacrifice". Consulate General of India, Jeddah. 3 Oktober 2013. Verkry op 24 Oktober 2015.
↑ "The Saudi Project for Utilization of Hajj Meat". ADAHI. Verkry op 24 Oktober 2015.
↑ "Hajj 2016: Saudi Arabia introduces bracelets for safety". www.aljazeera.com. Verkry op 15 Augustus 2016.
↑ 74,0 74,1 "Saudi crush was deadliest hajj tragedy ever". Associated Press. 10 Oktober 2015. Geargiveer vanaf die oorspronklike op 10 Oktober 2015. Verkry op 10 Oktober 2015.
↑ "Hajj stampede: Saudis face growing criticism over deaths". BBC. 25 September 2015. Verkry op 25 September 2015.
↑ Katz, Andrew (16 Oktober 2013). "As the Hajj Unfolds in Saudi Arabia, A Deep Look Inside the Battle Against MERS". Time. Verkry op 17 Oktober 2013.
↑ Eaves, Elisabeth (9 Junie 2014). "WHO's Maurizio Barbeschi Talks About MERS and Mass Events". Bulletin of the Atomic Scientists. Verkry op 9 Junie 2014.
↑ Branswell, Helen (7 November 2013). "Spain reports its first MERS case; woman travelled to Saudi Arabia for Hajj". The Vancouver Sun. The Canadian Press. Verkry op 12 November 2013.
↑ (2008) Caring for Muslim Patients. Radcliffe Publishing. p. 96. ISBN 9781857758122. Besoek op 2 September 2014.
↑ Powell, William (1982). Saudi Arabia and Its Royal Family. Lyle Stuart. p. 113. ISBN 9780818403262. Besoek op 7 Oktober 2014.
↑ 81,0 81,1 Andrea Schulte-Peevers (2010). Oman, UAE & Arabian Peninsula. Lonely Planet. p. 67. ISBN 9781741791457.
↑ "Estimating the Impact of the Hajj: Religion and Tolerance in Islam's Global Gathering". Papers.ssrn.com. Verkry op 19 Desember 2011.
↑ (1999) The Autobiography of Malcolm X. Ballantine Books. p. 346. ISBN 978-0-345-35068-8. Besoek op 26 Februarie 2013.
↑ 84,0 84,1 84,2 84,3 "Increase in Pilgrims", The News International. URL besoek op 12 Maart 2013.
↑ "Saudi Arabia cuts Hajj Quota for foreign pilgrims by 20 percent". Yahoo News. 19 Junie 2013. Verkry op 17 September 2013.
↑ "Ministry of Pilgrimage releases Hajj statistics". Royal Embassy of Saudi Arabia. 19 April 1996. Verkry op 7 Oktober 2014.
↑ 88,0 88,1 "Record number of pilgrims arrive for 1417 Hajj". Royal Embassy of Saudi Arabia. 15 April 1997. Verkry op 7 Oktober 2014.
↑ "Final statistics for Hajj 1418 pilgrims". Royal Embassy of Saudi Arabia. 8 April 1998. Verkry op 7 Oktober 2014.
↑ 90,0 90,1 "Ministry of Pilgrimage figures released for 1420 Haj". Royal Embassy of Saudi Arabia. 20 Maart 2000. Verkry op 7 Oktober 2014.
↑ "Successful culmination of Hajj 1421". Royal Embassy of Saudi Arabia. 9 Maart 2001. Verkry op 7 Oktober 2014.
↑ "Tragic deaths reported in crowding at Mina". Royal Embassy of Saudi Arabia. 11 Februarie 2003. Verkry op 7 Oktober 2014.
↑ 93,0 93,1 "Culmination of 1424 Hajj witnesses stampede deaths". Royal Embassy of Saudi Arabia. 1 Februarie 2004. Verkry op 7 Oktober 2014.
↑ "Hajj proceeding without incident". Royal Embassy of Saudi Arabia. 30 Januarie 2004. Verkry op 7 Oktober 2014.
↑ "Prince Abdulmajeed declares Hajj 1425 a success". Royal Embassy of Saudi Arabia. 25 Januarie 2005. Verkry op 30 Julie 2009.
↑ "Number of Hajj pilgrims tops 2 million". Royal Embassy of Saudi Arabia. 10 Januarie 2006. Verkry op 16 Januarie 2015.
↑ "More than 2.3 million pilgrims perform the Hajj this year". Royal Embassy of Saudi Arabia. 30 Desember 2006. Verkry op 30 Julie 2009.
↑ "More than 1.7 million pilgrims have arrived in Saudi Arabia for the Hajj". Royal Embassy of Saudi Arabia. 17 Desember 2007. Verkry op 30 Julie 2009.
↑ "Record number of pilgrims arrive for Hajj". Royal Embassy of Saudi Arabia. 6 Desember 2008. Verkry op 30 Julie 2009.
↑ "2,521,000 million pilgrims participated in Hajj 1430". Royal Embassy of Saudi Arabia. 29 November 2009. Verkry op 8 Desember 2009.
↑ "2.8 million pilgrims participated in Hajj 1431". Royal Embassy of Saudi Arabia. 18 November 2010. Verkry op 28 Desember 2010.
↑ "2,927,717 pilgrims performed Hajj this year". Royal Embassy of Saudi Arabia. 6 November 2011. Verkry op 16 November 2012.
↑ "3,161,573 pilgrims perform Hajj this year". Royal Embassy of Saudi Arabia. 27 Oktober 2012. Verkry op 12 Maart 2013.
↑ "Two million pilgrims taking place in Hajj". Euronews. 14 Oktober 2013. Verkry op 13 Februarie 2014.
↑ "1,379,531 pilgrims from 188 countries arrived for Hajj". Royal Embassy of Saudi Arabia. 13 Oktober 2013. Verkry op 13 Februarie 2014.
↑ 106,0 106,1 "Pilgrims stone 'devil' in last major Haj ritual; Eid Al-Adha begins". Arab News. 6 Oktober 2014. Verkry op 7 Oktober 2014.
↑ "Small increase in foreign pilgrims". Royal Embassy of Saudi Arabia. 2 Oktober 2014. Verkry op 7 Oktober 2014.
↑ "1,384,941 foreign pilgrims participated in Hajj". Royal Embassy of Saudi Arabia. 22 September 2015. Verkry op 26 September 2015.
Hajj & Umrah - Journey of a Lifetime – ’n e-boek
Ontsluit van "https://af.wikipedia.org/w/index.php?title=Hadj&oldid=1502843"
Die bladsy is laas op 30 Oktober 2016 om 20:32 bygewerk.